CELEX: 22018D0358
Language: lt
Date: 1467936000000
Title: 2016 m. liepos 8 d. EEE jungtinio komiteto sprendimas Nr. 136/2016, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, tyrimai ir sertifikavimas) [2018/358]

15.3.2018   
               
               
                  LT
               
               
                  Europos Sąjungos oficialusis leidinys
               
               
                  L 73/4
               
            EEE JUNGTINIO KOMITETO SPRENDIMAS
      NR. 136/2016
      2016 m. liepos 8 d.
      kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) ir II priedas (Techniniai reglamentai, standartai, tyrimai ir sertifikavimas) [2018/358]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2016 m. vasario 4 d. Komisijos įgyvendinimo sprendimas (ES) 2016/158, kuriuo nustatomos pereinamojo laikotarpio priemonės, taikomos tam tikroms Kroatijos mėsos ir pieno sektorių įmonėms (1);
               
            
                  (2)
               
               
                  šis sprendimas susijęs su teisės aktais dėl veterinarijos klausimų ir maisto produktų. Teisės aktai dėl veterinarijos klausimų ir maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose ir II priedo XII skyriaus įžangoje. Todėl šis sprendimas netaikomas Lichtenšteinui;
               
            
                  (3)
               
               
                  2014 m. balandžio 11 d. Briuselyje pasirašytas susitarimas dėl Kroatijos Respublikos dalyvavimo Europos ekonominėje erdvėje (2) (toliau – 2014 m. EEE susitarimas dėl plėtros) jį pasirašiusiose šalyse laikinai taikomas nuo 2014 m. balandžio 12 d., todėl šis sprendimas turi būti laikinai taikomas, kol įsigalios 2014 m. EEE susitarimas dėl plėtros;
               
            
                  (4)
               
               
                  todėl EEE susitarimo I ir II priedai turėtų būti atitinkamai iš dalies pakeisti,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo I priedo I skyriaus 6.1 dalies 16 punkto (Europos Parlamento ir Tarybos reglamentas (EB) Nr. 852/2004) ir 17 punkto (Europos Parlamento ir Tarybos reglamentas (EB) Nr. 853/2004) pereinamojo laikotarpio priemonėms skirta antraštinė dalis papildomi šia įtrauka:
      
                  „—
               
               
                  
                     32016 D 0158: 2016 m. vasario 4 d. Komisijos įgyvendinimo sprendimas (ES) 2016/158, kuriuo nustatomos pereinamojo laikotarpio priemonės, taikomos tam tikroms Kroatijos mėsos ir pieno sektorių įmonėms (OL L 31, 2016 2 6, p. 47).“
               
            2 straipsnis
      Susitarimo II priedo XII skyriaus 54zzzh punkto (Europos Parlamento ir Tarybos reglamentas (EB) Nr. 852/2004) pereinamojo laikotarpio priemonėms skirta antraštinė dalis papildoma šia įtraukta:
      
                  „—
               
               
                  
                     32016 D 0158: 2016 m. vasario 4 d. Komisijos įgyvendinimo sprendimas (ES) 2016/158, kuriuo nustatomos pereinamojo laikotarpio priemonės, taikomos tam tikroms Kroatijos mėsos ir pieno sektorių įmonėms (OL L 31, 2016 2 6, p. 47).“
               
            3 straipsnis
      
         Europos Sąjungos oficialiojo leidinio EEE priede skelbtinas Įgyvendinimo sprendimo (ES) 2016/158 tekstas islandų ir norvegų kalbomis yra autentiškas.
      4 straipsnis
      Šis sprendimas įsigalioja 2016 m. liepos 9 d., jei pateikti visi pranešimai pagal EEE susitarimo 103 straipsnio 1 dalį (*1), arba 2014 m. EEE susitarimo dėl plėtros įsigaliojimo dieną, iš šių datų pasirenkama vėlesnė.
      Kol įsigalios 2014 m. EEE susitarimas dėl plėtros, šis sprendimas turi būti laikinai taikomas nuo 2016 m. liepos 9 d., jei pateikti visi pranešimai pagal EEE susitarimo 103 straipsnio 1 dalį.
      5 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2016 m. liepos 8 d.
         
            
               EEE jungtinio komiteto vardu
            
            
               Pirmininkė
            
            Bergdís ELLERTSDÓTTIR
         
      
      
         (1)  OL L 31, 2016 2 6, p. 47.
      
         (2)  OL L 170, 2014 6 11, p. 5.
      
         (*1)  Konstitucinių reikalavimų nenurodyta.